rlitschk/wikidir huggingface dataset:
Rock ’n’ Roll oda Rock and Roll is a US-amerikanisches Musikgenre vo de 1950a- und frian 1960a-Joar. Da Begriff is ned kloar umrissn und damit is aa a Lebmsgfui vo da zuaghearign Jugend-Protestkuitua gmoant. Dees Riff wead dauand wiedahoit und mit am hoartn Beat untalegt, in da Regl im 4/4-Takt und mit am Offbeat gspuit. Moast wead s 12-taktige Bluesschema vawend und a Bosslinie ausm Boogie-Woogie. Rock ’n’ Roll guit aa ois de uaspringliche Form vo da Rockmusi. Da Rock-’n’-Roll-Danz is a Danz, wo mit dea Musi vabundn is und heit a Turniadanz is. Da Danz is ausm Swing-Danz vo de 1930 Joar entstandn. Typisch san de akrobatischn Einlogn. Aa da Jive-Danz und da Boogie-Woogie-Danz san eng mit da Rock and Roll Musi vabundn. The History of Rock ’n’ Roll Infos und Links zu Jukeboxes Rock-’n’-Roll-Genrediskografie Onlinezeitschrift Samples - Wissenschoftliche Artike zan Rock 'n' Roll
Da Manfred Müller (* 15. Novemba 1926 in Augschburg) is emeritierta Bischof von Rengschburg. Er hot des Amt vo 1982 bis 2002 gfiaht, und sei Nochfoiga is da Gerhard Ludwig Müller worn. Seitdem lebt da Manfred Müller im Klosta Mallersdorf.
Da Rudolf Graber (* 13. Septemba 1903 in Bayreith; † 31. Jenna 1992 in Rengschburg) is Bischof vo Rengschburg gwen. Er hot des Amt vo 1962 bis 1982 gführt und sei Nochfoiga is da Manfred Müller worn. Im Jahr 1977 is Graber oana von de zwoa Mitkonsekratorn bei da Bischofsweihe von Josef Ratzinger in Minga.
Da Michael Buchberger (* 8. Juni 1874 in Jetzendorf; † 10. Juni 1961 in Straubing) is vo 1928 bis 1961 Bischof vo Rengschburg gwen. Ois er im Jahr 1961 im Amt gstorbm is, is im Jahr drauf da Rudolf Graber ois sei Nochfoiga eigsetzt worn.
Limauni (Citrus × limon) hand göbe Fricht de im tropischn und subtropischn Klima auf glaichnamige Bam wogsn. De Frucht is oagentli in da Natua ned fiakema, sondan eascht duach a Kraizung fu Zitronatlimauni (Citrus medica) und Bittapamarantschn (Citrus × aurantium) fum Mensch gschoffa woan. Uaschbringli keman de Limauni aus Indien und san iwa Persien und de arabischn Lenda noch Airopa kema. Saidn 13. Joahundat han Limauni in Sizilien und Schbanien aubaud woan, fu wos im 16. Joahundat a neadlich fu de Oipm kema san. Richtig bekaunnt und beliabt hands bai ins owa eascht in da Barockzeid woan, wo ma a fasuacht hod in ghoazte Gloshaisa, de ma „Orangerien“ gnend hod, de Limauni a bai ins aubaun. Des woa owa recht aufwendi und desweng wean de Limauni, des heit bai ins zan kaufn gibt, oiwai nu aus sidlichare Lenda impoatiad. Limauni haum an recht a sauas Fruchtflaisch und an sauan Soft, wean owa fia olle meglichn kulinarischn Fawendungen gean heagnuma. Zum Baischbü kau ma aus'n Soft a Limonad mocha, des is a fadinda Limaunisoft mid Zuga. Des Woat wiad heit owa a fia olle meglichn aundan Krachal fawent, de oft mid kinstlichn Aroma gmocht wean und wo nu Kohlnseire drin is.
Mit Antisepsis (griech. wörtlich "gegen Fäulnis"), bezeichnet ma normalerweise wos, wos ma macht, wenn ma sich a so a Zeig naufsprüht, nachdem da Dokta oan gstocha hot oder ma hot si sakrisch weh do. Ma sogt a Desinfizieren dazua. Des kimmt wiederum daher weil man sich ja mit dem Zeug ned infiziert, sondern eben ned infiziert, oiso Desinfiziert oda a ned. Da Erfinda von da Asepsis war da Ignaz Semmelweis, der wo als "Retter der Frauen" in die G´schicht von da Medizin eiganga is, obwohl zu seiner Zeit scho d'Mikroskopie lang betrieben worden is und d'Existenz vo de kloansten und winzigsten Dingan, dia wo man nur mit anam Mikroskop seha ko, scho lang b´kannt war. Antoni van Leeuwenhoek (1623-1723) hod scho "die kleinen Biesterkes" beschrieben. Aber die damailgen Dokta, de warn ziemlich Stur und so hats lang dauert, bis ma des glam hot kenna. Damals seinerzeit hod ma no gmoa, das a schlechte Konstitution dazu führt das ma Krank wead. Aber a Infektion, Gott behüte, des hams ned glaum kenna, das des a a Ursach is wenn ma Krank is. Da selben Auffassung war a da Max von Pettenkofer (rechts im Bild), der hat de Infektiosität einer Typhus-Kultur ned wahr
Dr Schwoachze Öiworm (Meloe proscarabaeus) oda Schwoachza Maiwurm is a a Kchäfar, wo zua Famüije vo dia Öijkchäfar gkcheart. Dö Kchäfar seind schou rächd groass, faschd 4 Zandimeeda in da Leng und se seind schwoachz-blau glonzad, hom en lenglechtn Kerpa und seind lei pummelad. Dr Kchoupf houd Tipfelen und is oou glonzad. Dö Flitschelen seijnd kchuschz und hom oou Tipfelen und dö Hocksn und oou dö Fiala seijnd schdochk und long und d Fiala seijnd in da Midd oougekchnickt. Varbroat seijnsch vo gonz Eiropa bis aaf Asien. Iwaroijn wo Sond is und nix org zuagwochsn is. Wei söichane Fleckln öjwej wejnigr werndnt seijnds z Deitschlond scho "gfährdet". Ausschliaffa teans zwischn Abarell und ön Juni. Dö Fichr seijnd om Tooug undrwögs und kroblnt in Dräkch umundum. Freijssn täajns a Gros und dö Löubar. Bol oans kchimmt und eam freijssn wül drukchns ön gölben Gotsch ausm Kchnia aussa dea woou röchd gifig iis. Ös Gift moch oou ön hertn Tunzl. Dö Baibar vou de Kchäfar lögent an houffr Öjar ans Kout hin. Dö Modn vo den Dröckkchäfr höngent si an dö Peijnen wöder an dö Höngpeijen abr an dö Peijnen dö woou aloan leijbm. Im Boou drinneijn freijsnds dö Modn de Peijnenmodn
Pamarantschn oda Pomarantschn (lodainisch: Citrus sinensis) hand oarausche Fricht de im tropischn und subtropischn Klima auf glaichnamige Bam wogsn. De Frucht is oagentli in da Natua ned fiakema, sondan eascht duach a Kraizung fu Mandarinen (Citrus reticulata) und Pampelmusn (Citrus maxima) fum Mensch gschoffa worn. Uaschbringli keman de Pamarantschn aus Kina und san iwa Indien, Iran und de arabischn Lenda noch Airopa kema. De Bittapamarantschn (Citrus × aurantium) is aus da Kraizung fu de zwoa glaichn Ötanbflaunzn entschdaundn, owa in a aundane Richdung zicht woan. Wia da Naum schau sogt, han de Bittapamarantschn bitta, san meara göb und schaun faschrumpit aus, dawai de noamaln Pamarantschn oarausch san und fü siaßa schmekan. De Bittapamarantschn han schau im 11. Joahundat noch Airopa kema und in Italien aubaud woan. De siaßn Pamarantschn han eascht im 15. Joahundat in Airopa aubaud woan und do foa oim in Portugal. Fu doat aus hans daunn im Rest fu Airopa bekaunnt woan. Bsondas in da Barockzeid hod ma fasuacht de Pamarantschn a bai uns zum kultivian, wos owa nua in ghoazte Gloshaisa funkzioniad hod, de ma „Orangerien“ gnend hod. Des woa owa recht aufwendi und desweng wean de Pamarantschn, des heit bai ins zan kaufn gibt, oiwai
Bittapamarantschn oda Bigarad (lodainisch: Citrus × aurantium L.) hand göb-oarausche Fricht de im tropischn und subtropischn Klima auf glaichnamige Bam wogsn. Se san genetisch eng fawaunt mid de siassn Pamarantschn und schdaumen fu de zwoa söbn Ötanbflaunzn o, nemli fu ana Kraizung aus Mandarinen (Citrus reticulata) und Pampelmusn (Citrus maxima). De Bittapamarantschn san de ödane Soatn, de schau im 11. Joahundat in Italien aunbaud woan is, dawai de siaßn Pamarantschn eascht im 15. Joahundat iwa de arabischn Mauren noch Portugal kema san. De Fricht fu de Bittapamarantschn san a weng kleana, haum a heatane Schoin und schaun faschrumpit aus, in da Foab sans meara göb wia oaraunsch. Fum Gschmo hea hans wia da Naum schau sogt bittara wia de noamaln Pamarantschn. Se wean owa drozdem kulinarisch fawent, zan Baischbü fia Mamalad oda ma mocht duach Drikan Aranzini bzw. Orangeat draus, wos fia faschidane Bunki und Keks heagnuma wean. Auf Hochdeitsch hoassn de Fricht „Pomeranze“, „Bitterpomeranze“ oda „Bitterorange“. In maunche Kochbiacha schded a „Sevilla-Orange“ und „Saure Orange“. In de boarisch-östarreichischn Dialekt hoassns in Obgrenzung zu de Pamarantschn Bittapamarantschn. In da Weana Kuchischbroch hod mas fria a Bigarade (fem. Sg.: a Bigarad(e)) gnend, wos fum franzesischn Woat „bigaradier“ kimd. De Bittapamarantschnbam san
'S Freiburga Münsta, eingtlich Münsta Unsra Liabm Frau, is de im romanischn und greßtnteils im gotischn Stil baute Stodkirch von Freiburg im Breisgau. Sie is von uma 1200 bis offiziell 1513 erbaut worn. De Kirch is da Bischofssitz von Freiburg, desweng formell a Kathedrale, hoaßt oba zwengs da Tradition ollweil no Münsta und net Dom. Freiburga Münsta - Freiburger Münster
Radio Tirol is a Regionalradiosenda fi Tiroi und Siidtiroi, dea vom ORF im Råhmn vom Östarreich 2 (Östarreich-Regional) betriem wead. Di Sendunga wean im Låndesstudio Tiroi produziad und ågwicklt. Scho båid nåch'm Start vo da RAVAG håms in di Bundeslända Relaisstationen zua Iwatrågung vo oam in Wean ausgstråidn Programm arrichtet. In Tiroi håm di easchtn Rundfunkvasuachsprogramm 1926 in Innschbruck und Aldrans ståttgfundn. Di Gschicht vom Låndesstudio Tiroi geht bis in di nåch da französischn Besåtzungszone 1945 arrichtetn "Sendergruppe West" zrugg. Dee håt Studios in Dornbirn und Innschbruck khåbb. 1952 senn åi Sendeånlång ån di Tiroia Låndesregiarung iwagem woan, no friara ois wia in ondan Besåtzungszona. As Programm wår bunt gmischt mit Lokalnåchrichtn und Lokalinformationa und emso mit klassischa Musigg, Höaspüü oda mit Heafoing, dee ma heid "Features" hoaßt. In da Literatuaåbteilung wenn Talente wia da Ernst Grissemann, Axel Corti, Otto Grünmandl oda da Bert Breit herångwåggsn. Zwischn 1954 und 1956 is di ehemåige Sendergruppe West in an ORF iwagfiad woan. Radio Tiroi is am 1. Oktoba 1967 im Zuge da Eifiarung vo de Stuktuaprogramme vom ORF ois "ÖR-Radio-Tiroi" in heidiga Form auf Sendung gånga. 1972 is as heidige Låndesstudio im Innschbrucka Stådttoal Saggn aöffnet woan. Do wean nem am Schweapunkt
Boogie-Woogie is a Blues-Stui, wo stod af da Klampfm afs Klaviaspui aufbaut. Dea Stui is in de spodn 1930a und frian 1940a Joar populea worn, hod seine Wuazln oba vui friaha. Urspringle wors a Solo-Klavia-Stui, spoda sa oba weidane Inschtrument dazuakema. Wearend da Blues traditionej af Gfui afbaut, gehts ban Boogie-Woogie in easchta Linie ums Danzn. Dees Tempo vom Boogie-Woogie is im Vagleich zan Blues vui heha. Paul Du Noyer: The Illustrated Encyclopedia of Music, 1st, Fulham, London: Flame Tree Publishing 2003, ISBN 1-904041-96-5 Commons: Boogie woogie – Sammlung vo Buidl, Videos und Audiodateien Boogie Online Internationales Boogie Woogie Festival Schweiz International Boogie Woogie Festival Holland De Gschicht vom Boogie Woogie Heabeispui af Youtube
'S Erzbistum Utrecht (lat.: Archidioecesis Ultraiectensis) is s oanzige katholische Erzbistum in de Niedalandn und steht seit 2008 unta da Leitung vom Erzbischof Willem Jacobus Eijk. De Kathedralkirch is de St.-Katharinen-Kathedrale in Utrecht. Bis 1559 is s Bistum Utrecht 'm Erzbistum Köln ois Suffraganbistum untastellt gwen. Hoamseitn vom Erzbistum Utrecht
Mauern oda Mauan is a Gmoa im obaboarischn Landkroas Freising. Es is a gloans Darf mid stuckara 3000 Leid und Sitz vo da Vawoitungsgmoaschoft Mauern. Da Buagamoasta is da Krojer Georg vo de Freien Wähler. Mauern is anno 899 zan easchtn Moi uakundli gnennt worn. Da Ort wor da Sitz vo oana Hofmark. Hofmarkschloss Mauern Kiach Enghausen mid am weatvoin Kruzifix Kapej z Alpersdorf Kath. Pforrkiach Pforrhof Mariensain Schloss Genesis Online-Datenbank des Bayerischen Landesamtes für Statistik Tabelle 12411-001 Fortschreibung des Bevölkerungsstandes: Gemeinden, Stichtage (letzten 6) (Einwohnerzahlen auf Grundlage des Zensus 2011) (Hilfe dazu). Commons: Mauern – Sammlung vo Buidl, Videos und Audiodateien Mauern: Woppmgschicht vom Haus der Bayerischen Geschichte Mauern: Amtliche Statistik vom Bayerisches Landesamt für Statistik und Datenverarbeitung (LStDV)
Max Josef von Pettenkofer (* 3. Dezemba 1818 in Lichtenheim bei Neiburg/Donau; † 10. Feba 1901 in Minga) war a deitscha Chemiker und Hygieniker. Nach eahm hoaßt ma des Max von Pettenkofer-Institut. Pettenkofer - Bua vo am Bauern im Donaumoos - hot auf de Kostn vo seim Onke Franz Xaver vo Pettenkofer, der königlich boarischer Hof- und Leibapotheka gwen is, as Gymnasium z'Minga bsuacht und hot da dann aa Pharmazie, d'Naturwissenschaftn und Medizin studiert. 1843 war er mit seim Studium fertig und hot mit a Promotion zum Dokta da Medizin, da Chirurgie und da Geburtshuif abgschlossn. Gleichzeitig hot er sei Approbation ois Apotheka kriagt. Wia er mit dem ganzen fertig war, hot eahm in Würzburg de Chemie recht guad gfoin und er is dann nach Gießen ins Labor vom Justus vo Liebig ganga. 1847 is da Pettenkofer dann Professor fia medizinische Chemie an da Universität z'Minga worn, wo er 1865 dann aa Rektor worn is. Im selm Joar is er aa no z'Minga, easchta deitscha Professor fia Hygiene worn und ma hot da vo 1876 bis 1879 des easchte Hygieneinstitut fia eahm hibaut. 1890 bis 1899 war er aa President vo da Bayerischen Akademie der Wissenschaften. 1893 hot er sei
'S Klosta Weltnburg is a Abtei von de Benediktinan in Weltnburg, 'm Ortsteil von Kelheim. Es befindt si direkt am Ufa von da Doana, obahoib vom Doanadurchbruch in eina Doana-Schlinge. De Abtei ghert da Boarischn Benediktinakongregation o. Di Klostabrauarei Weltnburg gibts seid 1050 und is somid wahrscheinlich de äldeste no existierende Klostabrauarei vo da Welt. 30.000 Hektolita wern do jährlich braut. Im Klostahof gibt’s an griabign Biagoartn, wost a as Bia vo da Brauarei dringa koost. Seid April 2007 gibts an Wochenendn a Führunga in da Brauarei. Des „Weltenburger Kloster Barock Dunkel“ ist 2004, 2008 und 2012 mid dem „World Beer Award“ ols bests Dunkle vo da Welt auszeichnat worn.
pd1pd3pd5 Da Grouße Arba liegd in de Landkroas Cham und Reng und is mid 1.455,5 m i. NN da häxde Beag van Boarischn Woid und vo Niedabayern. Außadem stejd a Fejsriegl westli van Gipfekreiz mid 1.439,6 m i. NN om häxdn Punkt vo da Obapfoiz. Da Beag wead desweng aa „Kenig van Boarischn Woid“ ghoassn. Sei Gipferegion bstähd aus Paragneis. Kartendienste des Bundesamtes für Naturschutz (Hinweise) Dominanzen und Prominenzen nach Highrisepages.de Koartndianste van BfN Da Grouße Arba
Da Eduard Macheiner (* 18. August 1907 in Fresen; † 17. Juli 1972 in Soizburg) is von 1969 bis 1972 Erzbischof von Soizburg gwen. Er hot s Amt im Jahr 1969 vom zrucktretnen Erzbischof Andreas Rohracher übanumma und is bis zu seim Tod im Amt bliebm. Sei Nochfoiga is da Karl Berg gwen.
Camembert is a Kaassortn, de urspringli aus Frankreich kummt. Untan Nam Camembert de Normandie AOC hoda 'n Rang vo ana gschitztn Herkunftsbezeichnung, d. h. nur a Camembert, der aa wirklich in da Normandie aus Rohmuich hergstöit worn is, derf Camembert de Normandie gnennt wern. Dageng is da Nama Camembert frei vawendboa. Typisch fian Camembert is de weiße Schimmlrindn, wofia de Schimmlsoatn Penicillium camemberti gnutzt werd. Da Kaas hot innen a hell- bis goidgöibe Foarb. In Bayern wead da Camembert oda ähnliche Kaassortn dazua braucht, um an Obazdn herzstöin.
Göib- oda Hirnwurscht is a boarische Briahwurscht aus am fein, mogan und muid gwiaztm Brad ausm Fleisch vom Schweindl, fettm Speck und aa ungsurts Fleisch vom Rindviech (Rind- und Koibfleisch). Sie hot desweng a bloss-weißliche bis leicht grailiche Forb. Ian Nama hods vom mit Safran göib gfärbtn Schweinedinndarm, in den wo s Brad urspringlich gfuid orn is. Heit wird oba oft a Kunstdarm dafia gnuzd.
Niandl mit Hian oda Nierndl mit Hirn is a Moizeit aus da traditionön Oidweana Kuchl, wos ma in Wean friacha in jedn Beisl und bei jedn Heirign griagt hod. Dazua nimmt ma oft s Hian und de Niandl vau da Sau. Es gibt owa aa Variantn mit Koib oda Wüd. Vau de Niandl kummt zeascht de Haut wegga und de weissn Realn wean aussagschnittn. Daun weans ausgwoschn, drickat und in gaunz feine Scheim gschnittn. Des Hian wiad aa oghaidld, gwassad und nochhea in gressare Stickln gschnittn. Mit Zwüfen wiad des gaunze in Schmoiz oda Budan gresst und mit Soiz, Pfeffa und Majoran bzw. Pedasü gwiazt. Drauf wiad Möh mit a wengal Wossa aungriad und daun dazuagem (gstaubt). Oft wiad Niandl mit Hian mit Eadepfepüree oda Soizeadepfen ois Beilog serviat, oft aa nua mit an frischn Brod oda ana Semme. Nieren mit Hirn auf chefkoch.de
Kourtsch (ital.: Corzes) isch mit uma 1300 Inwouhner (2005/2006) die greaschte Fraktioun va dr Gemeinde Schlondersch im Vinschgau in Südtiroul, Italien. Dr Namen Kourtsch kimmb wohrscheinlich van lateinischen Ausdruck curtes, wos soviel hoaßt wie Heif. Kourtsch lieg ban Fuaß van Gadriamuarkeigl bzw. Schuttkeigel, uan va die greaschtn in Europa auf zirka 800 Meter Meiresheach. Die Grenzen va Kourtsch sein dr Gadria-Groben im Weschtn zwischen dr Gemeinde Loos und der Gemeinde Schlondersch, die neue Eisenbounlinie va dr Vinschgerboun und die Etsch in Südn, in Heif ban Sunnaberg im Nordn und die Heng, Weingarten in Ostn. S'Dorf weard untertoalt in Ouber-, Mittr- und Untrdorf. S'Dorfbild va Kourtsch isch präg fa relativ viele Baurnheif, dei nou erholten sein. Kourtsch hot zr Zeit uma 1300 Inwouhnr. Die Inwouhnrzohl hot sich in die leschtn Johrzeihnt, in Geignsotz za reschtliche Gemeindegebiat, nit stork verändert. Sou sein 1931 schun 890 Inwouhner zeihlt gwordn. Sell isch a a Grund firn guatn und groaßn Zommenholt zwischn die uanzelnen Vereinen bzw. a die uanzelnen Bewouhner. Das Dorf Kourtsch ht durchaus a bewege Geschichte. Ouberholb va Kourtsch, in dr Nechnt van Jeirglkirchl, isch a Fluchtsiedlung gfundn gwordn, dei in dr Bronzezeit entstontn isch. Ober earschte urkundlich belegge Zeigniss fa a Bsiedlung
Narrische Schwammal, aa Zaubaschwammal oda Magic Muschrooms san Schwammal mit halluzinogena Wirkung. Sie enthoidn Psilocybin und wirkn ähnlich wia LSD. Es san ebba 180 Artn bekannt, de moastn davo ghern zua Gattung vo de Koikepf (Psilocybe) Bsundas vabroadt is in Middleiropa da Spitzkegelige Koikopf (Psilocybe semilanceata), wo ma oft auf da Woad siagt. Zum kaffa gibts efta in Kubanischn Koikopf (Psilocybe cubensis). Fliangschwammal Guzmán G., Allen J.W. and Gartz J.: A Worldwide Geographical Distribution of the Neurotropic Fungi, An Analysis and Discussion, Annali dei Museo civico - Rovereto, Italia. 2000. vol 14. Halluzinogene Pilze Psilocybin Mushrooms
Grätzl san in Wean Teule vau Wohnbeziakn, owa kaane offiziön Beziaksteule. Es san meistns nua a boa Haisablocks, de wos traditionö ois Einheit empfundn wean. Grätzl haum kaa offiziölle Grenz. Im iwatroganan Sinn is Grätzl aa a Synonym fia de nächste Umgebung. Ausm Grätzl ned aussakumma haast, de gwohnte Umgebung ned valossn, ned offn sei fia Neies. Alliiertenviadl, 2. Hieb Botschoftsviadl, 3. Beziak Cottageviadl, 18. und 19. Hieb Karmelitaviadl, 2. Hieb, friacha s Judnviadl vau Wean (seitn 18. Jh.) Noschmoakt, 6. Beziak Sankt Marx, 3. Beziak Graetzelmanagement
Blaukraut, in andan deitschsprochign Gebietn aa Rotkohl, Rotkraut, Rot- bzw. Blaukabis usw. gnannt, is a Koihsortn. De Pflanzn wachst zu 'm rundn Koihkopf, bei dem de oanzlne Blattln eng aneinand liegn. De Blattfarb is a dunkls Lila, oba de Farb kann si aa je noch pH-Wert vom Bodn ändan. In sauren Bödn is de Farb eher rot, in alkalischn Bödn is sie dageng bläulich. Aa beim Kocha wird de Farb rötlicha, je mehr Säure dazuagebm wird. Dadurch lassn si de untaschiedlichn Bezeichnungen erklärn. In Bayern wird a Blaukraut gern ois Beilagn zu Fleischgerichtn gessn, z. B. zum Schweinsbrodn und ähnliche Speisn.
Da Tonputz oda Deglputz is a Loamputz vu bsundara Reinheit mit an hochn Tonauntei. Im Untaschied zum konventionelln Loamputz enthoid da Tonputz koane organischen Vaunreinigungen (Wuazln, Gros) und is dahea geng Schimme und Vakeimung resistenta und enthoit koane Allergene. Des liegt do draun, dass da reine Ton in am Beagweaksbetrieb obbaut wead und ned in da Loamgruam an da Eadobaflächn. Jeda Loam enthoid nem Degl a an Haufn Vaunreinigunga. Da hoche Tonauntei bewiakt bautechnische Vuateile gengiwa an Loamputz: a vui hechare Aufnauhm vu Feichtigkeit und Schodstoffn, a oafochare Vaorwatung und a hechare Obriebfestigkeit. Da Tonputz is vom Harald Weihtrager vo da Firma Emoton aus Linz in Owaöstareich entwicklt wuan. Tonputz kaun händisch oda maschinö vaorwat wean. Ma braucht a gringare Schichtstäakn ois wia beim konventionelln Loamputz, ebba zwischn 1 und 30 Millimeta. Es is da oanzige Loamputz, dea wos ois oalogiga Putz vaorwatboa is. Loambau Koichputz Hoamseitn vom Heastöla EMOTON Tonputz, Tonspachtel, Tonfarbe Objektgalerie Tonputz, Tonspachtel, Tonfarbe
Da Kölna Dom, offiziell de Hohe Domkirche zu Köln, is a katholische Kirch in Köln unta 'm Patrozinium vom Apostl Petrus. De Kathedrale vom Erzbistum Köln is bis Ende 2009 aa Pfarrkirch von da Domgemeinde gwen; seit 2010 is sie von da Pfarrseelsorge exempt. Seit 1996 zejht da Kölna Dom zum UNESCO-Wöitkuiturerbe. Da Kölna Dom is mit 157,38 Metan noch 'm Ulma Münster s zwoathechste Kirchngebaide in Eiropa. Hoamseitn
Da Graza Dom, de Kathedrale, Bischofskirche und Pfarrkirche Hl. Ägydius, is de Kathedralkirch von da Diözese Graz-Seckau. Da Dom ghert zu de kunst- und kuiturhistorisch wichtigstn Bauwerke von da estareichischn Stod Graz und vom ganzn Bundesland Steiamark. 'S in spätgotischm Stil gstaltete Bauwerk is im 15. Jahrhundat erricht worn, unta Friedrich III. Hofkirch von de remisch-deitschn Kaisan gwen und is im Jahr 1786, ois Graz Bischofssitz worn is, in 'n Rang von eina Domkirch erhobm worn.
St. Salvator, aa Salvatorkirch gnannt, is de ehmalige Friedhofskirch von da Fraunkirch. Seit 1829 is St. Salvator da griachisch-orthodoxn Gemeinde übalassn und is heit Sitz vom Metropolitn von Deitschland und Exarchn von Zentraleiropa. De Kirch befindt si im Kreizviertl von da historischn Oitstod von Minga, am Salvatorplatz, der noch da Kirch benannt worn is.
S Zuckerl (vo Zucka) oda Zuggal, aa Guadl oda Bonbon (franzesisch, vo bon: guad), is a Siassigkeit, de wos aus Zucka, Steakesirup oda Invertzucka und Aromen zaumgsetzt is. Zuckerl gibts seit iwa tausend Joa. Es gibt hoate, glosoatige Zuckerl und waache, zaache Zuckerl. Zuckerl san normeu zum Noschn do, wean owa aa maungmoi ois Medizin glutscht, wia de Huastnzuckerl. A grossa Teu vo de heiting Zuckeerl wiad nimma mit Zucka, sundan mit Zuckaausstauschstoffn heagstöd. Zuckerl wiad aa ois Synonym fia aa Belohnung oda fia a Zuasotzleistung (Draufgob bei an Kauf) vawendt. S „Cafe Zuckerl“ woa a Lokeu, des wos 1973 vau da Jazz Gitti aufgmocht wuan is. Austro-Boarischa Kuchlwoatschotz Video: Zuckerlproduktion
S Karmelitaviadl oda Karmeliterviertel is a Grätzl in da Leopoidstod in Wean, im 2. Hieb. Es hod rund 3.000 Einwohna. In Naum hod des Grätzl vaum Karmelitamoakt, dea wos wiedarum aufs ehemolige Karmelitaklosta zruckgeht. Da Karmelitamoakt is aa s Zentrum vaum Viadl. Do gibts jedn Dog an Moaktbetrieb und am Saumsdog an Bauanmoakt, dea wos sea beliebt is. Im Karmelitaviadl liegt aa des Beziaksmuseum Leopoidstod, s Kriminalmuseum, de Porzellanmanufaktur Augarten, s Palais Augarten (gnutzt vau de Weana Sängaknabn) und s ungarische Kuituainstitut Collegium Hungaricum. Des Karmelitaviadl woa bis 1938 s traditionölle Judnviadl vau Wean. Heit gibts do wieda an hächan Aunteu aun Judn ois in aundan Stodeun vau Wean, aa orthodoxe Judn. Es gibt a wieda a Synagogn, a Thoraschui und koschare Gschäftln. Des Karmelitaviadl is aa wieda bei jungan Leit a beliabts Wohngebiet, bsundas bei bourgeoisn Bohemiens (sog. Bobos). Rückkehr ins Leopoldschtetl, in: Zeitschrift Falter, Wean, Nr. 7 / 2009 Felix Czeike: Historisches Lexikon Wien, Band 3, Kremayr & Scheriau, Wien 1994, ISBN 3-218-00545-0, S. 462 f. falter.at | Karmeliterviertel - Leben auf der Insel Die historischen Wurzeln des Karmeliterviertels (PDF-Datei) 48.217516.376944444444Koordinaten: 48° 13′ 3″ N, 16° 22′ 37″ O
A Gaudi oda a Hetz hod ma, wen wos lusti is, wen ma Spass hod und si amisiat. A Gaudi kon aa a Witz oda Scheaz sein. Im Sinn vo Unernst kann da Satz „Is ja grod a Gaude“ als Entschuidigung heahaltn, wenn wer wega r am Gspoaß eigschnappt is. S lateinische Wort gaudium (Fraed) kimmt vom Verb gaudere (si gfraen). Es hat aber a Bedeitungsvoschiabung mitgmacht; wae de lateinische Bedeitung is: a staade, hoamliche Fraed. Füa r a Gaude in unserm Sinn sogt ma r auf Lateinisch besser laetitia. A Pfundsgaudi is a Riesnhetz. A Spassettl is a kloane Gaudi. Gaudiwuam is a Bezeichnung fian Foschingsumzug. Commons: Gaudi – Oibum mit Buidl, Videos und Audiodateien